Diari Oficial de la Generalitat Valenciana


Sumari del DOGV 9027, del 24-02-2021 (2021/1531)

RESOLUCIÓ de 17 de febrer de 2021, de la Conselleria d'Educació, Cultura i Esport, per la qual es modifica l'autorització al centre docent estranger The English School, de Mutxamel.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9027

Data del DOGV
:   24-02-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/1531


Data del document
:   17-02-2021

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 17 de febrer de 2021, de la Conselleria d'Educació, Cultura i Esport, per la qual es modifica l'autorització al centre docent estranger The English School, de Mutxamel. [2021/1531]  
Antecedents de fet  
  
Primer. L'expedient ha sigut iniciat a instàncies del representant legal de l'entitat titular del centre docent estranger The English School, amb número de codi 45708139, de Mutxamel, pel qual sol·licita modificació de l'autorització per ampliació d'ensenyaments i llocs escolars.  
  
Segon. Per Resolució de 10 de març de 2015, es va autoritzar el centre per a impartir els següents ensenyaments:  
- Amb caràcter ple i fins a finals del primer semestre de 2020, des de Nursery (3 a 4 anys) fins a Year 6 (10 a 11años) amb una capacitat màxima de 120 alumnes.  
- Amb caràcter temporal i fins a finals del primer semestre de 2017, des de Year 7 (11 a 12 anys) fins a Year 8 (12 a 13 anys) amb una capacitat màxima de 30 alumnes  
Tercer. La titularitat del centre ha presentat escrit de la representació diplomàtica britànica acreditada a Espanya, Fundació British Council, en el qual certifica el compliment dels requisits del país d'origen per a impartir els següents ensenyaments:  
- Des de Nursery (3 a 4 anys) a Year 6 (10 a 11 anys) amb validesa fins al 20 d'octubre de 2024.  
- Des de Year 7 (11 a 12 anys) fins a Year 13 (17 a 18 anys) amb validesa fins al 20 d'octubre de 2022.  
I amb una capacitat total per a 300 alumnes espanyols i estrangers.  
  
Quart. Consten en l'expedient informes favorables de:  
- La Unitat Tècnica de la Direcció Territorial d'aquesta conselleria a València respecte de la documentació tècnica aportada pel centre «sempre que no s'utilitzen per a un ús docent els espais indicats en els plans com a sense ús».  
- La Inspecció d'Educació de la Direcció Territorial d'aquesta conselleria a València respecte de les titulacions del professorat per abastar la modificació ensenyaments obligatoris.  
  
Fonaments de dret  
  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar la present resolució és el secretari autonòmic d'Educació i Formació Professional.  
  
2n. De conformitat amb l'article 6 del Reial decret 806/1993 «els centres estrangers a Espanya hauran de reunir, en tot cas, les condicions de seguretat i higiene, acústiques i d'habitabilitat que s'exigeixen en la legislació espanyola».  
A aquest efecte, consta en l'expedient informe favorable de la Unitat Tècnica d'aquesta conselleria a València en el qual queda acreditada la conformitat de les obres realitzades en el centre amb la normativa vigent «sempre que no s'utilitzen per a un ús docent els espais indicats en els plans com a sense ús».  
3r. De conformitat amb el que s'estableix en el Reial decret 806/1993, de 28 de maig, sobre règim de centres docents estrangers a Espanya, «el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'Administració educativa.»  
Com que el centre amplia ensenyaments obligatoris respecte de la seua última autorització, s'emet informe favorable de la Inspecció Educativa respecte de les titulacions del professorat.  
  
De conformitat amb l'anteriorment exposat, resolc:  
  
Primer  
Modificar l'autorització al centre següent, en els termes i condicions que a continuació s'especifiquen:  
Codi:65919746  
Denominació genèrica del centre: Centre docent privat estranger  
Denominació específica del centre: The English School.  
Titular: Cebat, SL.  
Domicili: c/ Pintor Gisbert, número 3  
Localitat: Mutxamel (03145)  
Província: Alacant.  
  
Ensenyaments que s'autoritzen i capacitat:  
S'autoritza la impartició dels següents ensenyaments de l'English National Curiculum:  
- Des de Nursery (3 a 4 anys) a Year 6 (10 a 11 anys) amb validesa fins al 20 d'octubre de 2024.  
- Des de Year 7 (11 a 12 anys) fins a Year 13 (17 a 18 anys) amb validesa fins al 20 d'octubre de 2022.  
I amb una capacitat total per a 300 alumnes espanyols i estrangers.  
  
  
Segon  
La present resolució tindrà efectes acadèmics a partir del curs 2021-2022 i mentre es trobe vigent el certificat expedit per la representació diplomàtica britànica acreditada a Espanya, Fundació British Council, havent de presentar-se en aquesta conselleria l'actualització d'aquesta certificació. En cas contrari, podrà procedir-se, d'ofici, a la revocació de l'autorització d'obertura i funcionament del centre.  
  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 17 de febrer de 2021.- El secretari autonòmic d'Educació i Formació Professional: Miguel Soler Gracia.